Source: https://www.nkh.gov.hu/fogalomtar/-/fogalmak/szures/11167?p_auth=uR8btQh4
Timestamp: 2018-01-19 23:29:47
Document Index: 10565900

Matched Legal Cases: ['§ 3', '§ 7', '§ 19', '§ 21', '§ 24', '§ 27', '§ 30', '§ 34', '§ 36', '§ 38', '§ 39', '§ 37', '§ 42', '§ 43']

HAJÓZÁSI FŐOSZTÁLY
Tartálybárka, szárazáruszállító bárka vagy hajón szállítható bárka (Gépnélküli áruszállító hajó, kötelékben való továbbításhoz)
Forrás: 13/2001. (IV. 10.) KöViM rendelet a belvízi utakon közlekedő úszólétesítmények hajózásra alkalmassága és megfelelősége feltételeiről, az üzemképesség vizsgálatáról és tanúsításáról
Belvízi hajó
Kizárólag vagy főleg belvízi közlekedésre tervezett hajó.
Bruttó űrtartalom (a továbbiakban: BT)
A tengeri hajó teljes nagyságának megfelelő, a hajók köbözésére vonatkozó 1969. évi nemzetközi egyezmény alapján megállapított űrtartalom, amely a hajó lajstromozási bizonyítványában szerepel.
Forrás: 15/2001. (IV. 27.) KöViM rendelet a hajózási képesítésekről
Bruttó űrtartalom rövidítve.
Forrás: 15/2001. (IV. 27.) KöViM rendelet a hajózási képesítésekrő
A hajónak, kompnak, vízi sporteszköznek nem minősülő a) emberi erővel hajtott, felépítménnyel nem rendelkező vízijármű, amelynek testhossza nem haladja meg a kishajóra megállapított mértéket, b) szélerővel vagy gépi berendezéssel hajtott vízijármű, amelynek hossza a 7 métert, névleges vitorlafelülete a 10 m2-t nem éri el, vagy motorteljesítménye legfeljebb 7,5 kW, ide nem értve az építése, berendezése és felszerelése alapján vízen való közlekedésre nem szolgáló úszóeszközt.
Forrás: víziközlekedésről szóló 2000. évi XLII. Törvény 87. § 3.
Csak csónakok fogadására alkalmas kikötő, amelyben 50 csónaknál több nem helyezhető el.
Forrás: 50/2002. (XII. 29.) GKM rendelet a kikötő, komp- és révátkelőhely, továbbá más hajózási létesítmény létesítéséről, használatbavételéről, üzemben tartásáról és megszüntetéséről
Belvízi személyhajó személyzetének az Országos Képzési Jegyzékben nem szereplő képzés keretében laikus elsősegélynyújtásra kiképzett tagja.
Fedélzeti tiszt
A fedélzeti szolgálati ágazat képesített tisztje. A legmagasabb fedélzeti tiszti képesítéssel rendelkező személy jogosult a hajóparancsnokot - annak alkalmatlanná válása esetén - helyettesíteni.
Géptiszt
A gépüzemi szolgálati ágazat képesített tisztje.
Gépüzemvezető
A hajó gépi berendezéseiért és azok üzemeltetéséért felelős vezető.
GMDSS körzet
A globális tengeri biztonsági és vészhelyzetjelző rendszer területei. Tengeri rádiós segélykérő rendszer körzetei.
Gyorsjáratú hajó
Az a hajó - a kishajó kivételével - amely a 40 km/h-t meghaladó holtvízi sebességgel való közlekedésre alkalmas, és ezt a hajóbizonyítványába bejegyezték (40 km/h-t meghaladó holtvízi sebességgel közlekedni képes géphajó a kishajók kivételével).
Forrás: víziközlekedésről szóló 2000. évi XLII. törvény 87. § 7., 13/2001. (IV. 10.) KöViM rendelet a belvízi utakon közlekedő úszólétesítmények hajózásra alkalmassága és megfelelősége feltételeiről, az üzemképesség vizsgálatáról és tanúsításáról
Építésénél, berendezésénél és felszerelésénél fogva a vízen való közlekedésre alkalmas vízi jármű (Belvízi vagy tengeri hajó).
Forrás: víziközlekedésről szóló 2000. évi XLII. Trv. 87. §, 8., 13/2001. (IV. 10.) KöViM rendelet a belvízi utakon közlekedő úszólétesítmények hajózásra alkalmassága és megfelelősége feltételeiről, az üzemképesség vizsgálatáról és tanúsításáról
Hajóállás
Egy mértékadó hosszúságú úszó létesítmény kikötésére alkalmas kikötőrész (ezen belül egymás mellé köthető úszólétesítmények száma/szélessége a kikötő hatósági engedélyében kerül meghatározásra).
Úszó létesítmények - hídként összeállított és szolgáló - együttese, közúti vagy vasúti forgalom vízi úton keresztirányban történő átvezetésre.
Hajókiemelő berendezés
Úszólétesítmények vízből történő kiemelésére, illetve vízre bocsátására szolgáló berendezés (pl. sólyapálya, hajóemelőmű, szárazdokk).
Hajózási kísérlet
Úszólétesítménnyel vízi úton vagy kikötő vízterületén végzett menet-, gép- és ellenőrzési próba, illetve valamely úszólétesítménnyel meghatározott ideig végzett olyan próba, amelynek célja az úszólétesítmény műszaki, üzemeltetési jellemzőinek ellenőrzése, a hajózással kapcsolatos technológiák fejlesztése, hajózás gazdaságosságának növelése.
Forrás: 28/2000. (XII. 18.) KöViM rendelet a hajózási tevékenység engedélyezésének rendjéről 13. § (5)
Jóváhagyott gyakorlat és képzés
A hajózási hivatal által elismert vagy engedélyezett gyakorlat, képzés.
Kabinos hajó
Hálóhelyes utaskabinokkal rendelkező személyhajó.
Kedvtelési célú hajó
Olyan sport és kedvtelési célra szolgáló kishajó, amely nem személyhajó.
Kedvtelési célú kikötő
Áru- és utasforgalmat nem bonyolító, ipari tevékenységet nem végző, sportolási, kedvtelési célú tevékenységre, kishajók és csónakok kiemelésére vagy vízre tételére, kiszolgálására, tárolására szolgáló kikötő.
Képesítő okmány
Olyan okirat, amelyet az arra illetékes hajózási hivatal oklevél, bizonyítvány, igazolvány, vizsga alapján adott ki, illetve ismert el, és amely a tulajdonosát feljogosítja arra, hogy az abban megnevezett képesítésének megfelelő tevékenységet lásson el.
Kereskedelmi hajó
Olyan hajó, amellyel gazdasági célú hajózási tevékenységet végeznek, a halászhajó kivételével.
Forrás: a víziközlekedésről szóló 2000. évi XLII. Tvr. 87. § 19.
Áruk hajó-part vagy hajó-hajó vagy hajó-vasúti, illetve hajó-közúti jármű közti ki-, illetve behajózására, be-, ki-, illetve átrakására, be-, illetve kitárolására, raktározására, a kapcsolódó logisztikai szolgáltatások területére, és a kikötőn belül megvalósult közlekedési kapcsolatok létesítményeire, továbbá utasok ki-, illetve beszállítására, valamint úszó létesítmények veszteglésére szolgáló kikötő.
Az úszólétesítmények kikötésére kijelölt, vagy azok részére fenntartott partterület, amely alkalmas a víziközlekedéssel, személyek be- és kiszállításával, árukezeléssel és elosztással, valamint az úszólétesítmények hajózásra alkalmasságának megőrzésével kapcsolatos tevékenységek végzésére.
Kikötőeszköz
Úszó létesítmények kikötését, rögzítését (parthoz, más úszó létesítményhez, vízi létesítményhez) biztosító berendezés.
Az a belvízi hajó, amelynek a hajótesten mért hossza a 20 métert nem éri el, valamint az a tengeri hajó, amelynek hajótesten mért hossza a 24 métert nem éri el.
Forrás: a víziközlekedésről szóló 2000. évi XLII. Tvr. 87. § 21.
Vízen történő közútpótló átkelésre szolgáló, személyeket és közúti járműveket szállító, a hajózási hatóság által kompnak (önjáró, nem önjáró, köteles komp, továbbá révhajó és a révcsónak) minősített vízi jármű.
Forrás: a víziközlekedésről szóló 2000. évi XLII. Tvr. 87. § 24.
Kompátkelőhely
Közúti/vasúti jármű átkelését biztosító vízijármű kikötésére, és a közúti, illetve vasúti pályával való összekötésre szolgáló kikötőhely.
Köteles komp
Nem szabadon közlekedő (kötélpályás) komp.
Különleges szállítás
Úszómű bizonyítvánnyal rendelkező, vagy üzemképességi bizonyítvánnyal nem rendelkező úszólétesítmény továbbítása, a vízi út paramétereinek nem megfelelő rakomány szállítása, olyan szállítás - ideiglenes felmentéssel -, amely egyébként közlekedési korlátozás alá esik, továbbá az úszólétesítmény rendeltetéstől eltérő használata.
Forrás: 28/2000. (XII. 18.) KöViM rendelet a hajózási tevékenység engedélyezésének rendjéről 13. § (3)
Munkaterületi úszólétesítmény
Munkaterületeken történő felhasználásra épített és felszerelt úszólétesítmény, mint például fenékürítős, billenő vagy fedélzetes dereglye, úszómű vagy kőszóró hajó.
Az a belvízi hajó, amelynek a hajótesten mért hossza 20 méter vagy annál nagyobb, valamint az a tengeri hajó, amelynek hajótesten mért hossza 24 méter vagy annál nagyobb.
Forrás: a víziközlekedésről szóló 2000. évi XLII. törvény 87. § 27.
Nyílt vízisportpálya
Kedvtelési célú közlekedésre kijelölt, de nem zárt vízterület.
Önjáró szárazáruszállító hajó
Olyan áruszállításra szolgáló és saját géperővel önállóan közlekedni képes hajó, amely nem tartályhajó.
Önjáró tartályhajó
Állandó tartályokban történő áruszállításra szolgáló és saját géperővel önállóan közlekedni képes hajó.
Önjáró teherhajó
Önjáró tartály vagy szárazáruszállító hajó.
Önjáró úszómunkagép
Helyváltoztatásra önállóan alkalmas úszómunkagép.
Forrás: víziközlekedésről szóló 2000. évi XLII. törvény 87. § 30.
Révátkelőhely
Gyalogos átkelő forgalmat kiszolgáló vízijármű kikötésére szolgáló kikötőhely.
Ro-Ro-kikötő
Közúti/vasúti járművek ki- és behajózására, várakozására, kereskedelmi eljárásaira, a járművekkel kapcsolatos egyéb szolgáltatásokra szolgáló kikötő.
STCW Egyezmény
A 2012. évi XIX. törvénnyel kihirdetett, a tengerészek képzéséről, képesítéséről és az őrszolgálat ellátásáról szóló 1978. évi nemzetközi egyezmény 2010. évi manilai módosításaival egységes szerkezetbe foglalt szövege.
STCW-Szabályzat
A tengerészek képzéséről, képesítéséről és az őrszolgálat ellátásáról szóló módosított (STCW) szabályzat.
Szárazáruszállító bárka
Áruszállításra szolgáló, tolással való továbbításra épített olyan saját géperővel rendelkező hajó, amely csak korlátozott műveleteket tesz lehetővé akkor, amikor nem része tolt köteléknek és nem tartálybárka.
Szárazáruszállító uszály
Áruszállításra szolgáló, vontatással való továbbításra épített olyan saját géperővel rendelkező hajó, amely csak korlátozott műveleteket tesz lehetővé és nem tartályuszály.
A hajózási hatóság által 12 főnél több utas rendeltetésszerű szállítására alkalmasnak nyilvánított hajó (12 főnél több utas szállítására épített és felszerelt termes vagy kabinos hajó).
Forrás: víziközlekedésről szóló 2000. évi XLII. törvény 87. § 34.
13/2001. (IV. 10.) KöViM rendelet a belvízi utakon közlekedő úszólétesítmények hajózásra alkalmassága és megfelelősége feltételeiről, az üzemképesség vizsgálatáról és tanúsításáról
Személykikötő
Utasforgalomra szolgáló kereskedelmi kikötő, amely lehet hajóállomás, ahol a személyek hajóra, illetve hajóról partra jutását egy vagy több úszóművön keresztül biztosítják, kiépített partfalú kikötő, ahol közvetlenül a partfalhoz lehet kikötni.
Szolgálati csónak
A hajó közlekedésre, felkutatásra, mentésre és munkavégzésre használt csónakja.
Szolgálati hajó
Az a hajó, amely vízirendészeti, határőrizeti, vám- és pénzügyőri, katasztrófavédelmi, környezetvédelmi, természetvédelmi, hajózási, vízügyi, tűzoltási, vízi- és műszaki mentési, honvédelmi szolgálati céllal közlekedik. A szolgálati hajó nagyhajó és kishajó lehet.
Tartálybárka
Állandó tartályokban történő áruszállításra szolgáló, tolással való továbbításra épített olyan saját géperővel rendelkező hajó, amely csak korlátozott műveleteket tesz lehetővé akkor, amikor nem része tolt köteléknek.
A hajótestben kialakított vagy a hajón rögzített tartályokban folyékony rakomány továbbítására alkalmassá nyilvánított hajó.
Forrás: víziközlekedésről szóló 2000. évi XLII. törvény 87. § 36.
Tartályuszály
Állandó tartályokban történő áruszállításra szolgáló, vontatással való továbbításra épített olyan saját géperővel rendelkező hajó, amely csak korlátozott műveleteket tesz lehetővé.
Kilowattban (a továbbiakban kW) kifejezett főgépteljesítmény, amely a lajstromozási bizonyítványban vagy egyéb hajóokmányban szerepel.
Tengeri hajóként nyilvántartott hajó.
Tengeri őrszolgálat tagja
A navigációs, illetve a géptéri őrszolgálatban részt vevő képesített személy.
Tengeri szakasz
Hajózási zónába sorolt, nemzetközi szerződéssel vagy a parti állam jogszabályával tengerinek nyilvánított folyamszakasz és a torkolathoz csatlakozó tengeri hajózási körzet.
Termes személyhajó
Hálóhelyes utaskabinokkal nem rendelkező személyhajó.
Kifejezetten tolt kötelék továbbítására épített hajó.
Szárazáruszállító vagy tartályuszály.
Úszóanyagok köteléke
Tutaj, továbbá vízen helyváltoztatásra alkalmassá tett és hajónak, illetve úszóműnek nem tekinthető egyéb létesítmény, tárgy vagy kötelék.
Úszólétesítmény vezetése
Az úszólétesítmény irányítása, berendezéseinek vezérlése és kormányzása. Nem tekinthető az úszólétesítmény vezetésének a rendeletben előírt képesítéssel rendelkező személy felügyelete alatt végzett gyakorlatszerzés.
Úszólétesítmény
Víziközlekedésre, vízen való munkavégzésre és azokkal összefüggő tevékenység folytatására alkalmas úszóképes eszköz, szerkezet, berendezés. Hajó, továbbá úszómű vagy úszómunkagép.
Forrás: víziközlekedésről szóló 2000. évi XLII. törvény 87. § 38.
Helyváltoztatásra nem szolgáló, önálló meghajtással nem rendelkező, vízen munkát nem végző úszólétesítmény. (Az úszómű az a vízre telepített úszólétesítmény, amely nem rendelkezik önálló meghajtással és meghatározott, állandó helyen a parttal közvetlen vagy közvetett kapcsolatban, kikötött állapotban üzemel. Kialakításától függően rendeltetése különböző lehet, többek között: kikötő, úszószálloda, vendéglő, iroda, raktár, üzemanyag tároló, úszó bemutatóterem, haltároló, szálláshely, vízi-munkaterületi és rakodóponton, stb.) Helyváltoztatásra általában nem szolgáló úszólétesítmény, mint például úszó fürdőmedence, dokk, kikötőponton vagy csónakház, amennyiben az nem úszómunkagép.
Forrás: víziközlekedésről szóló 2000. évi XLII. törvény 87. § 39., 13/2001. (IV. 10.) KöViM rendelet a belvízi utakon közlekedő úszólétesítmények hajózásra alkalmassága és megfelelősége feltételeiről, az üzemképesség vizsgálatáról és tanúsításáról
Úszóműállás
Parthoz vagy egyéb módon rögzített úszóművel kialakított, úszólétesítmények tartózkodására szolgáló és úszóműves kikötőhelynek nem minősülő veszteglőhely.
A vízi munka végzésére alkalmas úszólétesítmény, amely rendeltetésénél fogva nem végez árufuvarozást, illetőleg személyszállítást. Munkagépekkel felszerelt, műveletezésre képes úszólétesítmény, mint például úszódaru, úszókotró berendezés, cölöpverő, elevátor.
Forrás: víziközlekedésről szóló 2000. évi XLII. törvény 87. § 37.
Úszóműves kikötő
Olyan kikötőhely, amelynél az úszólétesítmények az utasok be- és kiszállása (hajóállomás) vagy rakodási műveletek (úszóműves rakodóhely) céljából a parthoz tartósan kikötött és kikötőeszközökkel ellátott úszóműhöz köthetnek ki. Az úszóműves kikötőhely lehet önálló hajóállomás vagy kikötő része.
Úszóműves rakodóhely
Olyan kikötőhely, amelynél az úszólétesítmények úszóműhöz köthetnek ki és ott rakodási műveleteket végezhetnek.
A vízi járművön a személyzeten kívül szállított bármely személy.
Üzemeltetési szabályzatok jóváhagyása
Az üzemeltetési szabályzatok jóváhagyása a közigazgatási hatósági eljárás és szolgáltatás általános szabályairól szóló 2004. évi CXL. törvény (Ket.) alapján olyan kérelemre induló eljárás, melynek során a víziközlekedésről szóló 2000. XLII. törvény rendelkezései alapján a hajózási hatóság a kikötő, komp- és révátkelőhely, továbbá más hajózási létesítmények általános üzemeltetési szabályairól, valamint az üzemeltetési szabályzatok alkalmazásáról szóló 49/2002. (XII. 28.) GKM rendelet (továbbiakban: Rendelet) előírásainak figyelembevételével az üzemben tartó javaslata alapján jóváhagyja a hajózási létesítmény használatának rendjére vonatkozó szabályzatokat.
Üzemi kikötő
Úszólétesítmények építésével, karbantartásával, javításával, átalakításával és bontásával összefüggő tevékenység végzésére szolgáló kikötő.
Vitorlás személyhajó
Elsősorban vitorlával való hajtásra épített és felszerelt személyhajó.
Vízen való közlekedésre, szállításra, illetve más úszólétesítmény továbbítására szolgáló - úszómunkagépnek, úszóműnek és egyéb úszólétesítménynek nem minősülő - úszólétesítmény.
Forrás: víziközlekedésről szóló 2000. évi XLII. törvény 87. § 42.
Vízi repülőtér
Légi jármű fel- és leszállására, illetve vízen való mozgására, álló helyzetben való kiszolgálására, veszteglésére kijelölt és biztosított vízterület.
Víziközlekedés
Vízen úszólétesítménnyel végzett helyváltoztatás. A víziközlekedési tevékenység része továbbá az úszólétesítmények kiszolgálásával kapcsolatos létesítmények (pl. kikötő) működtetése is.
Forrás: víziközlekedésről szóló 2000. évi XLII. törvény 87. § 43.
Vízisportpálya
A hajózási hatóság által sportolásra, kedvtelésre vagy egyéb vízi rendezvény tartására kijelölt vízterület.
Víziutat érintő vízimunka
Víziúton a víziút állapotát, a hajózás biztonságát és a közlekedést befolyásoló munkavégzés.
Forrás: 28/2000. (XII. 18.) KöViM rendelet a hajózási tevékenység engedélyezésének rendjéről 13. § (6)
Vonalvizsga
A víziút vonalvizsga bizonyítványban megjelölt szakaszának ismeretéből tett, előírt szintű vizsga.
Kifejezetten vontatási műveletekre épített hajó.
Zárt vízisportpálya
A nem kedvtelési célú vízijárművek, továbbá fürdés elől tartósan vagy ideiglenesen elzárt és megjelölt vízterület.
Zárt vízterület
Az illetékes hajózási hatóság által valamely tevékenység végzésére engedélyezett, és jelekkel kijelölt vízterület, amelyen - az engedélyben meghatározott úszó létesítményen, illetve személyeken kívül - vesztegelni, tartózkodni és közlekedni tilos.
1066 Budapest,Teréz krt. 62. | Tel.: 06 1 373 1400 | Email: office@nkh.gov.hu